CELEX: 32011L0063
Language: et
Date: 2011-06-01 00:00:00
Title: Komisjoni direktiiv 2011/63/EL, 1. juuni 2011 , millega muudetakse Euroopa Parlamendi ja nõukogu direktiivi 98/70/EÜ bensiini ja diislikütuse kvaliteedi kohta selle kohandamiseks tehnika arenguga

2.6.2011   
            
            
               ET
            
            
               Euroopa Liidu Teataja
            
            
               L 147/15
            
         KOMISJONI DIREKTIIV 2011/63/EL,
   1. juuni 2011,
   millega muudetakse Euroopa Parlamendi ja nõukogu direktiivi 98/70/EÜ bensiini ja diislikütuse kvaliteedi kohta selle kohandamiseks tehnika arenguga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. oktoobri 1998. aasta direktiivi 98/70/EÜ bensiini ja diislikütuse kvaliteedi ja nõukogu direktiivi 93/12/EMÜ muutmise kohta, (1) eriti selle artiklit 10 lõiget 1,
   ning arvestades järgmist:
   
               (1)
            
            
               Direktiivis 98/70/EÜ on sätestatud keskkonnakaitselised spetsifikatsioonid ning analüütilised meetodid turustatava bensiini ja diislikütuse suhtes.
            
         
               (2)
            
            
               Nimetatud analüütiliste meetodite puhul on viidatud teatavatele Euroopa Standardikomitee kehtestatud standarditele. Kuna Euroopa Standardikomitee on tehnilise arengu tõttu asendanud kõnealused standardid uutega, tuleks direktiivi 98/70/EÜ I ja II lisas olevad viited standarditele ajakohastada.
            
         
               (3)
            
            
               Direktiivi 98/70/EÜ III lisas on täpsustatud bioetanooli sisaldava bensiini aururõhu lubatud erand. Nimetatud lisas esitatud arvnäitajad on ümardatud teise kümnendkohani. Rahvusvahelise Standardiorganisatsiooni standardiga EN ISO 4259:2006 on määratletud reeglid tulemuste ümardamiseks vastavalt katsemeetodi täpsusele ning standardi kohaselt tuleb ümardada esimese kümnendkohani. Seepärast on asjakohane direktiivi 98/70/EÜ III lisas sätestatud arvnäitajaid vastavalt muuta.
            
         
               (4)
            
            
               Käesoleva direktiiviga sätestatud meetmed on kooskõlas direktiivi 98/70/EÜ artikli 11 lõike 1 kohase kütusekvaliteedi komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 98/70/EÜ muudetakse järgmiselt.
   
               1)
            
            
               I lisa muudetakse järgmiselt:
               
                           a)
                        
                        
                           joonealune märkus 1 asendatakse järgmisega:
                           
                                       „(1)
                                    
                                    
                                       Kasutatakse standardis EN 228:2008 määratletud katsemeetodeid. Liikmesriigid võivad vastu võtta asendusstandardis EN 228:2008 määratletud analüütilise meetodi, kui on võimalik tõendada, et see tagab vähemalt sama mõõtetäpsuse ja sama täpsusetaseme kui asendatav analüütiline meetod.”;
                                    
                                 
                     
                           b)
                        
                        
                           joonealune märkus 6 asendatakse järgmisega:
                           
                                       „(6)
                                    
                                    
                                       Muud monoalkoholid ja eetrid, mille lõplik keemispunkt ei ole kõrgem standardis EN 228:2008 määratletud keemispunktist.”
                                    
                                 
                     
         
               2)
            
            
               II lisa joonealune märkus 1 asendatakse järgmisega:
               
                           „(1)
                        
                        
                           Kasutatakse standardis EN 590:2009 määratletud katsemeetodeid. Liikmesriigid võivad vastu võtta asendusstandardis EN 590:2009 määratletud analüütilise meetodi, kui on võimalik tõendada, et see tagab vähemalt sama mõõtetäpsuse ja sama täpsusetaseme kui asendatav analüütiline meetod.”
                        
                     
         
               3)
            
            
               III lisa asendatakse käesoleva direktiivi lisas esitatud tekstiga.
            
         Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigusnormid 12 kuu jooksul pärast selle avaldamist Euroopa Liidu Teatajas.
   Liikmesriigid hakkavad kõnealuseid norme kohaldama 12 kuu jooksul pärast käesoleva direktiivi avaldamist Euroopa Liidu Teatajas.
   Kui liikmesriigid kõnealused normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas vastuvõetud põhiliste õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 1. juuni 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 350, 28.12.1998, lk 58.
   
      LISA
      
         
            „III LISA
            
               BIOETANOOLI SISALDAVA BENSIINI AURURÕHU LUBATUD ERAND
            
            
                        Bioetanooli sisaldus (%v/v)
                     
                     
                        Aururõhuga seotud lubatud erand (kPa (1))
                     
                  
                        0
                     
                     
                        0
                     
                  
                        1
                     
                     
                        3,7
                     
                  
                        2
                     
                     
                        6,0
                     
                  
                        3
                     
                     
                        7,2
                     
                  
                        4
                     
                     
                        7,8
                     
                  
                        5
                     
                     
                        8,0
                     
                  
                        6
                     
                     
                        8,0
                     
                  
                        7
                     
                     
                        7,9
                     
                  
                        8
                     
                     
                        7,9
                     
                  
                        9
                     
                     
                        7,8
                     
                  
                        10
                     
                     
                        7,8
                     
                  Aururõhuga seotud lubatud erand tabelis loetletud väärtuste vahepeale jääva bioetanoolisisalduse kohta määratakse kindlaks lineaarse ekstrapoleerimise teel, kasutades vahepealsest väärtusest vahetult üles- ja allapoole jäävat bioetanooli sisaldust.”
         
      
      
         (1)  Spetsifikatsioonis esitatud väärtused on tegelikud väärtused. Nende piirväärtuste kindlaksmääramisel on kasutatud dokumendis ISO 4259 „Naftatooted - katsetusmeetodite täpsusandmete kindlaksmääramine ja kohaldamine” sisalduvaid tingimusi ning miinimumväärtuse kindlaksmääramisel on arvesse võetud 2R minimaalset erinevust üle nulli (R = korduvteostatavus). Üksikute mõõtmiste tulemusi tõlgendatakse standardis ISO 4259 (avaldatud 2006. a) kirjeldatud kriteeriumide põhjal.